**Odiseea Mesianică ( III )**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odiseea Mesianică ( III )

Evocare Biblică

Partea III -a

Betleem

,,Şi tu, Betleeme Efrata, măcar că nu eşti prea mic

între cetăţile de căpetenie ale lui Iuda, totuşi din

tine Îmi va ieşi Cel ce va stăpâni peste Israel, şi a

cărui obârşie se suie până în vremuri străvechi, până

în zilele veşniciei”. Mica 5, 2. ,,Căci un Copil ni s-a

născut, un Fiu ni s-a dat, şi domnia va fi pe umărul Lui;

Îl vor numi: Minunat, Sfetnic, Dumnezeu tare, Domn

al pacii”. ,,El va face ca domnia Lui să crească, şi o pace

fără sfârşit va da scaunului de domnie al lui David şi

împărăţiei lui, o va întări şi o va sprijini prin judecată şi

neprihănire, de acum şi-n veci de veci: iată ce va face

râvna Domnului oştirilor”. Is. 9, 6-7.

......................................

Trezindu-se din cugetare

Iată, Maria avu o tresărire!

Privind atentă-n depărtare

Se profila-n albastra zare

Soarele stând în asfinţire.

Un soare de-aur şi frumos

Îşi răspândea razele sale,

Peste colinele ce maiestos

Sub fluxul său cel luminos

Îşi impuneau tablou-n vale.

Era prea dulce, minunată,

Priveliştea, prinsă-n ront,

Care-ncânta ornamentată

În culori vii înveşmântată

Cu roşu aprins, la orizont.

De-o parte şi de alta cercul

Părea în raze că-i cuprinde,

Atrăgându-i înspre centrul

Şi-arătându-le c-au dreptul

La frumuseţea ce se-ntinde,

Şi-ncântă-a ochilpr privire

În licăriri dulci de curcubeu,

Ce saltă sufletu-n gândire

În ceasuri dulci de regăsire,

Către Acel Ce-I Dumnezeu,

Ce toate-a creat din iubire

Pentru o lume-n ascultare,

Completă prin desăvârşire

Şi-n propria-i... neprihănire

Dup-a Sa sfântă asemănare.

Şi care-atunci când a greşit

De Domnul n-a fost urgisită,

Ci prin har sfânt, i-a amintit

Ce-n Paradis, i-a consfinţit,

Că-n Jertfă, va fi mântuită.

Dorinţa prin veacuri adusă

În cea mai sfântă mântuire,

Va fi-mplinită, cum e spusă

Deschizând salvării-o uşă -

De îngerul, şi-a lui vorbire.

Şi planuri sfinte, o mulţime

Făcea Maria-n mintea ei -

Lăsând-o în gândiri divine

Dar cu-nţelegeri depline -

Privind problema izbăvirei.

Voia mai repede s-ajungă

Cât ziua-încă mai stăruia,

Căci îi păruse calea lungă

Iar apăsările s-o strângă

Pe drumul pe care venea.

La Betleem, ea se-aştepta

Naşterea, să se petreacă,

Atunci când ziua s-o-nopta

Când tot tumultu-o înceta

Şi la odihnă, au să treacă.

Se tot gândea de pe acum

Călătoria să-şi sfârşească,

Cu grijile-i... venind duium

Căci obosită de lung drum

Ea spera să se-odihnească.

Lui Iosif, îi spuse-n şoapte

Despre semnul presimţirii,

Poate chiar în acea noapte

După-un drum aşa departe

Sel va-mplini ceasul vestirii:

,, Iată, sceptrul de domnire

Din Iuda, nu s-o îndepărta,

Căci un toiag de cârmuire

Spre-ai da deplina izbăvire

Prin Şilo (El) îl va cerceta!”

,, De El vor asculta popoare

Cum de-alfel zice profeţia,

Şi dela mare, pân-la mare

Ne-având graniţi şi hotare

Va domni, Împărat Mesia.”

,, Pân’ la margini de pământ

Va vesti pacea la neamuri;

Va birui, cu-al Său Cuvant,

Ca sol slujind alt Legământ

Fără armuri, şi fără arcuri.”

Trudiţi, călătoreau pe cale

Spre Betleemul mult dorit,

Şi gândind mergeau agale

Ca în cetatea cea din vale

Să aibă un loc de-odihnit.

Şi însfârşit, când au ajuns

Din inimi ei s-au bucurat,

Văzând cetatea celui uns

Aşa cum Domnul a răspuns

Lui Samuel, de-un Împărat.

Aici, la Betleem, el a venit

Să vadă pe-Mpăratu-ales,

De Domnul cel Nemărginit

Peste al Său popor... iubit

Şi-n plănuiri, de neînţeles.

Mare i-a mai fost mirarea

Când, din toţi copiii lui Isai,

Domnul făcuse... alegerea

Şi nimeni chiar nu-nţelegea,

De ce cel mic, cu păr bălai?

Şi David a fost uns ca Rege

Peste poporul sfânt, Israel,

Semnul Său, de-a înţelege

Pe ce constatări se merge

Că-n planuri, hotărăşte El.

Astfel, mica cetate Betleem,

A devenit un loc de seamă,

Ce inspira un gând suprem

Prin amintiri, care te chem

De-nţelepciune şi de teamă.

Treziri de prevestire sfântă

Pe amândoi, îi cuprindeau,

Căci în dorinţa neînfrântă

Din inimi care se frământă,

Iat’ că-mplinirea, aşteptau.

Şi vremea fiind pe înserate

Multe griji aveau în minte,

Străini în locuri neumblate

Şi-n întunericul din noapte

Ce au să facă mai-nainte?

Trudiţi fiind, ei mult doreau

O găzduire pentru noapte,

Şi toţi cei întrebaţi spuneau

Prin voci seci, că loc nu au

Răspunzând abia-n şoapte.

Cetatea toată-au străbatut

Dela un capăt, l-altul, iară,

Şi loc de-odihnă n-au putut

Cum după drum ei ar fi vrut

Să afle, pentru acea seară.

Nici hanul cel de poposire

N-a mai avut loc pentru ei,

De a-i primi spre odihnire

Pân-la a zilei... strălucire

Pe-aceşti călători Galilei!

Într-un târziu, către ieşire

Tot întrebând, pe şoptite,

S-au pomenit la o clădire,

C-o veche, şubredă zidire

Un staul sărac pentru vite.

Era, aşa dar, singurul loc

După prea multa căutare,

Ce s-a găsit, ca un mijloc

Prea bun, c-au avut noroc

De găzduire-n criza mare.

Când porţile şi le-a deschis

Pentru-ai primi pe călători,

Nimic ei n-au avut de zis -

Credeau că e un dulce vis,

Când se-mplineşte uneori.

În staul, era linişte şi bine,

Pe jos un aşternut de paie,

Şi-o luminiţă,... în raze line

În sclipiri dulci,... cristaline

Îl transforma într-o odaie.

Târziu, au poposit drumeţii

Şi-acolo-n staul S-a născut

Domnul Isus, Prinţul Vieţii,

Luceafăr Sfânt al dimineţii

Prin care toate s-au făcut.

Care din ceruri preaînalte

S-a pogorât şi S-a-ntrupat,

Ca prin har omul să-l salte

Către-alte lumi nevinovate

Către-Universul cel curat.

Astfel prin planul mântuirii

Dragostea Sfântă, a decis,

Să îmbrace haina... umilirii

Purtând păcatul omenirii -

În profeţii cum a fost scris.

Să lase slava Lui cerească

Şi scaunul Său de domnie,

Pentru-o fiinţă omenească,

În staul umil... să se nască

Şi să se-accepte-n sărăcie.

Să pătimească, în umilire

Pentru imensul greu păcat,

Cel ce-a dus la despărţire

În lupta sa spre preamărire

Din Universul scump creat.

În rostul Marii Înţelepciuni

S-aducă astfel la împlinire,

Marea minune, din minuni,

Cu oameni noi şi iarăşi buni

În planul sfânt de mântuire.

Şi-astfel taina cea ascunsă

Din veacuri veşnice ţinută,

În tot misterul, nepătrunsă

Când ziua ei a fost ajunsă,

La Betleem, fu cunoscută!

Pruncul în iesle, L-a culcat,

Maria! Şi ca mamă grijulie,

După ce-n scutece-nfăşat

Ea peste El... a privegheat

Ca nu cumva, frig să Îi fie.

Dar vitele, cu-a lor suflare

Staulu-ntreg, l-au încălzit,

Şi sub privirea veghetoare

A mamei în dragostea mare

Căldură noaptea, au dăruit.

Flavius Laurian Duverna

Va urma, partea a IV -a